România

Judeţul Timiş

Comuna Nădrag

Consiliul Local

**HOTARAREA nr. 35**

 **din 13 mai 2025**

 Privind aprobarea colaborării interinstituționale a Comunei Nădrag în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027.

 Consiliul Local al Comunei Nădrag;

 Având în vedere intenţia Consiliului Local al comunei Nădrag de a iniția demersurile necesare pentru participarea în procesul de selecție derulat de către Ministerul Muncii, Familiei, Tineretului și Solidarității Sociale, în parteneriat cu Ministerul Educației și Cercetării, Ministerul Sănătății și Agenția Națională pentru Plăti și Inspecție Socială, pentru implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate”, cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027.

 Având în vedere referatul nr.1205 / 13.05.2025 al primarului comunei Nădrag – iniţiator al proiectului de hotărâre;

 Având în vedere referatul nr. 1206/13.05.2025 al compartimentului de specialitate;

 Având în vedere avizul favorabil nr. 1207 din 13.05.2025 al comisiei de specialitate a consiliului local;

 Ţinând cont că sumele necesare au fost prevăzute în bugetul pe anul 2025 al Consiliului Local Nădrag.

 În temeiul prevederilor art. 129 alin. (2) lit. e) alin (3) lit. e) alin.(7) lit. b) și şi art.139 alin . (3) din OUG nr.57/2019 – Codul administrativ.

 În temeiul art. 196 alin.(1) lit. a) din OUG nr.57/2019 – Codul administrativ

**HOTĂRĂȘTE:**

 **Art.1** Se aprobă depunerea documentelor necesare de către UAT Comuna Nădrag, care este uat rural, județ Timiș, pentru a participa în proiectul: „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate”, având ca scop crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene.

 **Art.2** Se aprobă semnarea protocolului de colaborare dintre UAT-ul rural Comuna Nădrag județ Timiș și a parteneriatul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.

**Art.3** Se aprobă efectuarea tuturor cheltuielilor eligibile în cadrulproiectului “Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”, în baza mecanismului de finanțare propus prin proiect, aferente nevoilor identificate la nivelul comunității prin diagnoza socială ce va fi efectuată în cadrul proiectului de echipa ECI, urmând ca acestea să fie decontate prin mecanismul financiar reglementat.

 **Art. 4** Se aprobă suportarea din bugetul local al UAT-ului rural Comuna Nădrag județ Timiș, a tuturor cheltuielilor neeligibile identificate, precum și a tuturor costurilor suplimentare din fonduri proprii, în cazul în care, pentru asigurarea obligațiilor asumate în protocolul de colaborare, se impune depășirea bugetului alocat.

 **Art. 5** Se asumă colaborarea pe toată perioada de implementare a proiectului, de la data semnării protocolului de colaborare și a sustenabilității, pentru o perioadă de minim 5 ani de la data finalizării proiectului.

**Art. 6** Se aprobă punerea la dispoziție a spațiului necesar în cadrul sediului Primăriei Nădrag, de la adresa Nădrag, Piața Parc nr.13 unde își va desfășura activitatea echipa comunitară integrată.

 **Art. 7** Se confirmă dreptul UAT-ului rural Comuna Nădrag județ Timiș, de a efectua reamenajări/reabilitări/modernizări și dotări spații de lucru, iar pentru aceasta se anexează documentele justificative referitoare la: darea în administrare, concesionare, în folosință cu titlu gratuit a imobilului, pentru imobilele aflate în patrimoniul UAT (valabilitatea documentului trebuie să acopere o perioadă suficientă astfel încât să se asigure sustenabilitatea proiectului).

**Art. 8** Se confirmă că UAT-ul rural Comuna Nădrag,județ Timiș, deține capacitatea profesională și operațională pentru participarea ca beneficiar în cadrul proiectului, având o echipă formată din cel puțin un contabil și un responsabil achiziții publice.

 **Art. 9** Se confirmă că UAT-ul rural Comuna Nădrag județ Timiș , nu a fost găsită vinovată de încălcarea contractului din cauza nerespectării obligațiilor contractuale în urma unei proceduri de achiziție publică sau în urma unei proceduri de acordare a unei finanțări nerambursabile, din bugetul consolidat al statului sau bugetul comunitar.

 **Art. 10** Să respecte prevederile legislației în vigoare cu privire la egalitatea de șanse și de tratament între femei şi bărbați în domeniul muncii, nediscriminarea, luarea în considerare, în implementarea protocolului de colaborare, a tuturor politicilor și practicilor prin care să nu se realizeze nicio deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boli cronice netransmisibile și boli transmisibile, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

 **Art. 11** Să respecte reglementările naționale și europene privind eligibilitatea cheltuielilor, promovarea egalității de șanse și a unei politici nediscriminatorii, dezvoltarea durabilă; tehnologia informației, achizițiile publice, informare și publicitate, ajutorul de stat precum și orice alte prevederi legale aplicabile fondurilor nerambursabile asigurate din Programul PIDS 2021-2027.

 **Art.12**. Se împuternicește domnul Muntean Liviu primar al Unității Administrativ Teritoriale Comuna Nădrag , să semneze protocolul de colaborare, precum și orice documente necesare derulării proiectului.

 **Art.13** Prezenta hotărâre a fost adoptată cu 11 voturi pentru, fiind prezentți toti cei 11 membri ai consiliului local.

 **Art.14** Prezenta hotărâre se comunică:

 - Instituţiei Prefectului judeţului Timiş.

 - Consiliului Judeţean Timiş

 - Primarului comunei Nădrag.

 - Compartiment social Primaria Nadrag

 - Afisare

 Presedinte sedinta

 Brîndușescu Emilia

Contrasemnează secretar general : Wagner Dan Antoniu